સેન્ટ્રલ બ્યૂરો ઓફ ઈન્વેસ્ટિગેશનના વડા આલોક વર્માને રજા પર ઉતારી દેવાના નિર્ણય વિરુદ્ધ વિપક્ષે વડાપ્રધાન નરેન્દ્ર મોદી પર આકરા પ્રહારો કર્યા છે. કોંગ્રેસ અધ્યક્ષ રાહુલ ગાંધીએ વર્મા સામે લેવાયેલા પગલાંને ટાંકીને પીએમ મોદી પર કટાક્ષ કર્યો હતો. બુધવારે રાજસ્થાનના હડૌતીમાં એક રેલીમાં રાહુલ ગાંધીએ જણાવ્યું કે કાલે રાત્રે ચોકીદારે સીબીઆઈના ડાયરેક્ટરને પદ પરથી હટાવ્યા હતા. સીબીઆઈ ડાયરેક્ટરને રાફેલ સોદા પર સવાલ ઉઠાવ્યા હતા જેથી તેમને હટાવી દેવાયા તેવો આક્ષેપ રાહુલ ગાંધીએ કર્યો હતો.